English: Yes, just on the funding, just to be clear: it's £20 million revenue - £10 million in the first place, £10 million in this tranche - and £10 million in capital, and that's additional to the money that we always put into the housing and homelessness services. So, I don't want you to think that that's all there is; that's additional money that goes with the money that we already invest. So, that a substantial sum of money overall. On the supply side, you're absolutely right, Mandy, the human cost of it is enormous, and there but for the grace of God go all of us, quite frankly. So, we are very keen to make sure that people stay in accommodation. We are working very hard with local authorities - that's what the phase 2 plans will be about. Some of them have people in 'temporary' accommodation that's a lot less temporary and will be able to sustain that for quite some time. But you're quite right that some of them have it in sectors that are empty at the moment, but will obviously want to go back to their core group of clientele once the lockdown comes out. And we're working very hard with those local authorities to make sure that we have move-on accommodation properly. I'm also very anxious, as a result of the housing action group's recommendations, to ensure that move-on isn't something that has to happen more than once, so that people don't have to move lots of times because that's very destabilising. So, we're working very hard to make sure that they can either move straight into secure accommodation or, at the very worst-case scenario, once more. The other thing is, as I'm sure you heard me saying earlier, we are now working very hard to make sure that we can put up these modern methods of construction - beautiful housing - that came out of our innovative housing programme. It is astonishing how fast that housing can go up. My colleague Jeremy Miles and I recently visited a field hospital that Swansea has put up, and the extent of that and how that was done in 17 weeks has really been inspirational in telling us what we can do in the future to build really decent accommodation that we'd all be proud to be in, as fast as we can go, to make sure that those people get the homes that you and I would both be proud to live in.
Welsh: Iawn, o ran y cyllid, i fod yn glir: mae'n £20 miliwn o refeniw - £10 miliwn yn y lle cyntaf, £10 miliwn yn y gyfran hon - a £10 miliwn o gyfalaf, ac mae hynny'n ychwanegol at yr arian yr ydym ni bob amser yn ei gyfrannu i wasanaethau tai a digartrefedd. Felly, nid wyf i am i chi feddwl mai dyna'r cyfan sydd ar gael; arian ychwanegol yw hynny sy'n ategu'r arian yr ydym ni'n ei fuddsoddi eisoes. Felly, mae hynny'n swm sylweddol o arian yn gyffredinol. O ran cyflenwad, rydych chi'n hollol gywir, Mandy, mae cost ddynol y peth yn enfawr, ac yno ond er gras Duw yr ydym ni i gyd yn mynd, a bod yn gwbl onest. Felly, rydym ni'n awyddus iawn i sicrhau bod pobl yn aros mewn llety. Rydym ni'n gweithio yn galed iawn gydag awdurdodau lleol - dyna y bydd cynlluniau cam 2 yn ymwneud ag ef. Mae gan rai ohonyn nhw bobl mewn llety 'dros dro' sy'n llawer llai dros dro a byddan nhw'n gallu cynnal hynny am gryn amser. Ond rydych chi'n llygad eich lle bod rhai ohonyn nhw yn ei gael mewn sectorau sy'n wag ar hyn o bryd, ond byddan nhw yn amlwg yn awyddus i fynd yn ôl at eu grŵp craidd o gwsmeriaid ar ôl i'r cyfyngiadau symud ddod i ben. Ac rydym ni'n gweithio yn galed iawn gyda'r awdurdodau lleol hynny i wneud yn siŵr bod gennym ni lety priodol i symud ymlaen iddo. Rwyf i hefyd yn awyddus iawn, o ganlyniad i argymhellion y grŵp gweithredu ar dai, i sicrhau nad yw symud ymlaen yn rhywbeth sy'n gorfod digwydd mwy nag unwaith, fel nad oes rhaid i bobl symud sawl gwaith oherwydd bod hynny'n peri ansefydlogrwydd mawr. Felly, rydym ni'n gweithio yn galed iawn i wneud yn siŵr eu bod nhw naill ai yn gallu symud yn syth i lety diogel neu, yn y sefyllfa waethaf oll, unwaith eto. Y peth arall yw, fel yr wyf i'n siŵr y gwnaethoch chi fy nghlywed i'n dweud yn gynharach, rydym ni'n gweithio'n galed iawn yn awr i wneud yn siŵr ein bod ni'n gallu sefydlu'r dulliau modern hyn o adeiladu - tai hardd - a ddeilliodd o'n rhaglen dai arloesol. Mae'n rhyfeddol pa mor gyflym y gall tai gael eu hadeiladu. Yn ddiweddar, fe wnaeth fy nghyd-Aelod Jeremy Miles a minnau ymweld ag ysbyty maes y mae Abertawe wedi ei godi, ac mae maint hwnnw a'r modd y gwnaed hynny mewn 17 wythnos wedi bod yn ysbrydoliaeth wirioneddol o ran dweud wrthym ni beth y gallwn ni ei wneud yn y dyfodol i adeiladu llety gwirioneddol briodol y byddem ni i gyd yn falch o fod ynddo, cyn gynted ag y gallwn ni, i wneud yn siŵr bod y bobl hynny yn cael y cartrefi y byddech chi a mi yn falch o fyw ynddyn nhw.